
                                                                                             	             
ДОГОВОР
№АД-12-02-415/16.03.2020г.


	Днес, 16.03.2020г. в гр. Силистра, между:

1. „МБАЛ-Силистра”АД, с адрес: гр. Силистра, ул. “П.Мутафчиев” № 80, тел.: 086 /818 446, факс: 086 / 818 917, БУЛСТАТ 118501906, представлявано от Д-р Д.Д.К., наричано по-долу за краткост “ВЪЗЛОЖИТЕЛ” от една страна 

И

	2. „Еврохим Груп” ООД, с адрес на управление и представителство: гр. Габрово ул. «Йосиф Соколски» №47, тел: 0898532885, ЕИК/Булстат: 107564054; BG:107564054, представлявано от И. К., от друга страна, наричан за краткост по-долу “ИЗПЪЛНИТЕЛ”, на основание  чл. 194 от Закона за обществените поръчки и чл. 97 от Правилника за прилагана на Закона за обществените поръчки и във връзка с утвърден протокол от работата на комисията за класиране на офертите и определяне на изпънител на обществена поръчка с предмет: „Пране на болнични текстилни материали; работно облекло, операционно бельо и болнично бельо при „МБАЛ-Силистра” АД, се сключи настоящият договор за следното: 

І. ПРЕДМЕТ НА ДОГОВОРА  

	Чл. 1 /1/ Възложителят възлага, а Изпълнителят приема да извършва всички необходими дейности: изпиране, химиотермодезинфекция с препарати на ензимна и кислородна основа; отстраняване на трайно фиксирани замърсявания от биологичен и небиологичен произход; термодезинфекция на немедицинско облекло; изпиране, химиотермодезинфекция и гладене на хирургично и болнично бельо;  сортиране по отделения и опаковане в пликове, по отделения и артикули по начин,запазващ хигиенните качества, без рискове за увреждане и контаминиране, с транспорт на изпълнителя от и до лечебното заведение при спазване на специалните за това особени изисквания на закона.
/2/  ИЗПЪЛНИТЕЛЯТ се задължава в съответствие с Техническото си предложение и Ценовото предложение да извършва предмета на настоящия договор съгласно ал. 1 .
           /3/ Изпълнението на договора, ще бъде реализирано от служители на Изпълнителя.

II. ЦЕНИ И ОБЩА СТОЙНОСТ НА  ДОГОВОРА

	Чл. 2. Единична цена за изпълнение на предмета на настоящия договор е:   
            - без ДДС за кг. -1,40 лева -  цена с ДДС за кг – 1,68 лева. 
	/1/. Цената е фиксирана и не подлежи на промяна за срока на действие на договора. Предложената цена може да бъде променяна за срока на действие на договора при условията и ограниченията на чл. 116 от ЗОП.
 /2/. Общата прогнозна стойност на доставките по договора е Обща стойност на договора  за прогнозно количество 50000 кг. В лева - без ДДС 70 000;  с ДДС 84 000 лева, съгласно ценова оферта на участника. 
            /3/. В срок до [три] дни от датата на сключване на Договора, но  най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до [седем] дни от настъпване на съответното обстоятелство. (ако е приложимо)] 

ІII. УСЛОВИЯ И НАЧИН НА ПЛАЩАНЕ

Чл. 3  /1/ Плащането ще се извършва на база действително извършени работи от изпълнителя, калкулирани по цена посочена в  ценовата оферта и прилагане към фактурата на опис/спецификация..
    Цените са фиксирани и не подлежат на промяна за срока на действие на договора.
	/2/ Възложителят заплаща договорената по ал. 1 цена на договора по следния начин: по банков път, с превод по банкова сметка на Изпълнителя, след предоставяне на оригинална фактура в срок съгласно оферта на участника но не по малък от 60 календарни дни по посочената от участника банкова сметка.
	
IV. СРОК НА ДОГОВОРА. СРОК  И МЯСТО НА ИЗПЪЛНЕНИЕ

Чл. 4. /1/. Договорът влиза в сила от датата на неговото подписване и е със срок 12 / дванадесет месеца/ или до  достигане на посочените прогнозни количества, но не повече от три  месеца след датата на неговото изтичане.
/2/. Изпълнението на предмета на договар се извършва  три пъти седмично – понеделник, сряда и петък /графика може да бъде променян с цел неговото оптимизиране след съгласуване между двете страни/. 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ
	
	Чл. 5  /1/ Изпълнителят се задължава:
- да извършва посочената в чл. 1, от настоящия договор дейност, така че тя да отговаря на изискванията за качество и съответните с нормативни и административни изисквания.
- да предостави за безвъзмездно ползване за срока на договора постелъчен инвентар с добър външен вид – без скъсано, зацапано, протрито, захабено, да няма разкъсани краища, включващ  (долен чаршаф, плик и калъфка) – 930 комплекта;
- участникът представя за безвъзмездно ползване за срока на договора операционно бельо от памучен плат с цвят – син и/или зелен както следва:

	Вид с приблизителни размери
	Брой

	Чаршаф с разрез 240/140
	275

	Чаршаф без разрез 240/140  
	125

	Чаршаф без разрез 120/90 
	400

	Чаршаф с  разрез 120/90 
	265

	Чаршаф без разрез 90/80 
	230

	Чаршаф с  разрез 90/80 
	90

	Операционни престилки - размери:
	 Брой:

	48
	80

	58
	180

	62
	50



	/2/ Изпълнителя се задължава при подписването на договора за обществената поръчка да представя актуални документи, удостоверяващи декларираните обстоятелства по чл. 54 от ЗОП. Документите се представят и за подизпълнителите и третите лица, ако има такива. При ползване на подизпълнителите, посочени в офертата в срок до 3 дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП.
          /3/ Да осигурява достъп на представители на възложителят при претегляне . 
        	Чл. 6 При установяване на недостатъци по изпълнението предмета на договора, отговорността  пред контролните органи на РЗИ се носи изцяло от Изпълнителя.
	Чл. 7 Изпълнителят има право да получи уговорената в настоящия договор сума в посочените срокове и условия; да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;


VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ

	Чл. 8 Възложителят има право да осъществява контрол върху изпълнението, относно качество, количество, стадий на изпълнение и други във всеки момент от изпълнението на договора, без това да пречи на самостоятелността на Изпълнителя.
	Чл. 9 Възложителят се задължава да заплаща уговорената сума в сроковете, размера и начина съгласно чл. 2 от настоящия договор.
	Чл. 10 /1/ При установяване на недостатъци по извършване на работата, Възложителят установява това с констативен протокол при спазване процедурата по чл.12, /1/, Изпълнителят е длъжен да поправи изпълнението за своя сметка.
	/2/ Възложителят има право да изисква по всяко време вземане на материал за микробиологично изследване за своя сметка. 
	/3/Възложителят има право да задържа от сумите по гаранцията за изпълнение суми равни на размера на начислените неустойки и обезщетения по настоящия Договор, поради неизпълнение на задълженията на Изпълнителя.
/4/. В случай на неизпълнение на задълженията по този договор от страна на ИЗПЪЛНИТЕЛЯ, ВЪЗЛОЖИТЕЛЯТ има право едностранно да прекрати изпълнението на настоящия договор.

VІІ. ОТГОВОРНОСТ ПРИ НЕИЗПЪЛНЕНИЕ

Чл. 11. /1/. За неизпълнение на задълженията си по настоящия договор, ИЗПЪЛНИТЕЛЯТ дължи неустойка. 
 /2/. Размер на неустойката - 0,1% на ден върху стойността на неизпълненото в договорените срокове задължение, но не повече от 5% (пет процента) от стойността на неизпълнението, както и обезщетение за претърпените действителни вреди в случаите, когато те надхвърлят договорената неустойка – по реда и сроковете на действащото законодателство.
            /3/ При забава на Възложителя при заплащане на дължимото по настоящия договор възнаграждение, той не дължи неустойка за времето в което е в забава.
	
VІІІ. СПОРОВЕ

 	Чл. 12. /1/ Възникналите през времетраенето на договора спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.
/2/. В случай на непостигане на договореност по предходната алинея, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.






ІХ. СЪОБЩЕНИЯ

	Чл.13 /1/ Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на Изпълнителя и Възложителя.
	/2/ За дата на съобщението се смята:
дата на предаването – при ръчно предаване на съобщението
датата на пощенското клеймо на обратната разписка – при изпращане по пощата;
	/3/ За валидни адреси за приемане на съобщения, свързани с настоящия договор се смятат:

ВЪЗЛОЖИТЕЛ:                                                  ИЗПЪЛНИТЕЛ:
“МБАЛ – Силистра”АД ;                                    “Еврохим Груп”  ООД;
 ул.”Петър Мутафчиев “№80;                              ул. “Йосиф Соколски” №47 гр. Габрово;
„ДСК” ЕАД гр. Силистра;                                    „Уникредит Булбанк”;
IBAN – BG34STSA93000000582642;                  IBAN – BG704UNCR70001520418326;
BIC /SWIFT/ - STSABGSF.                                   BIC /SWIFT/ - UNCRBGSF;
						
						
	/4/ При промяна на адреса, съответната страна е длъжна да уведоми другата в тридневен срок за промяната.

                         Х. СРОК И НАЧИН НА ПРЕКРАТЯВАНЕ НА ДОГОВОРА

            Чл. 14. Договорът влиза в сила от датата на подписването му от двете страни и се сключва за срок 12 / дванадесет месеца/ или до  достигане на посочените прогнозни количества, но не повече от три  месеца след датата на неговото изтичане.
Чл. 15. /1/. Договорът се прекратява в следните случаи:
1. с изтичане на уговорения срок, за който е сключен;
2. по взаимно съгласие на страните, изразено в писмена форма;
3.едностранно от ВЪЗЛОЖИТЕЛЯ при неизпълнение на задълженията на ИЗПЪЛНИТЕЛЯ, произтичащи от настоящия договор - чрез отправяне на 10-дневно писмено предизвестие, като в този случай ВЪЗЛОЖИТЕЛЯ може да търси обезщетение за всички претърпени от неизпълнението вреди;  
             4. когато са настъпили съществени промени във финансирането на обществената поръчка – предмет на Договора, извън правомощията на Възложителя, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата;
            5. в случай че Изпълнителят използва подизпълнител, без да е декларирал това в документите за участие, или използва подизпълнител, който е различен от този, който е посочен, освен в случаите, в които замяната, съответно включването на подизпълнител е извършено със съгласието на Възложителя и в съответствие със ЗОП и настоящия Договор; 


ХІ. ДРУГИ УСЛОВИЯ

	Чл. 16. Правата и задълженията по настоящия договор не могат да се прехвърлят едностранно на трети лица и подобни актове не пораждат правно действие без писменото съгласие на другата страна. 
Чл. 17. За всички неуредените въпроси във връзка със сключването, изпълнението и прекратяването се прилагат разпоредбите на Търговския закон и Закона за задълженията и договорите.

                                  XІI.ПРЕДАВАНЕ И ПРИЕМАНЕ НА ИЗПЪЛНЕНИЕТО 
            Чл. 18. Изпълнението на предмета по чл.1 се документира с протокол/списък за извършената услуга, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два екземпляра – по един за всяка от Страните.

                                              XІII. КОНФИДЕНЦИАЛНОСТ 

Чл. 19. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала  известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.]

XІV НИЩОЖНОСТ НА ОТДЕЛНИ КЛАУЗИ

             Чл. 20. В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.]


XV. ЗАКЛЮЧИТЕЛНИ РАЗПОРЕДБИ

	     Настоящият договор може да се изменя или допълва с писмено споразумение между страните само в случаите на чл. 116 от Закона за обществените поръчки.

	Настоящия договор се състави и подписа в три еднообразни екземпляра, два за Възложителя и един за Изпълнителя.


ВЪЗЛОЖИТЕЛ:/п/			  ИЗПЪЛНИТЕЛ: /п/
Изпълнителен директор:		                          	Управител:
 /Д-р Д. К./			                                                               /И. К./


ГЛ.СЧЕТОВОДИТЕЛ:/п/
/ В. Ст./

Съгласували:
ВБ – юрист;
ИГ – зам. д-р ик. дейности;
ГГ – ик. ОП. 

/п/ Заличена информация на основание чл.36а, ал.3 от ЗОП, във връзка с чл.4, т.1 от Регламент (ЕС) 2016/679 (Общ Регламент относно защитата на данни).

